Orania groei. Die volkstaat trek nou reeds baie joernaliste van regoor die wêreld. Dit sal, soos Orania groei, net verder toeneem. Die stem wat Orania uitdra, sal meer en meer gehoor word, op TV, in die koerante, op internet, tydens politieke byeenkomste, ens. Wil Orania kan uitgroei tot ’n volkstaat, dan benodig sy steun, laat ek sê, enige welwillendheid van die westerse wêreld. Die stigting van ’n land is nie maklik nie. So iets veroorsaak, soos reed blyk, harde teenkragte. Wat sal die eerste aanval/beskuldiging wees wat teen Orania ingebring word? Rassisme! “Die Afrikaners bou hul eie volkstaat omdat hulle rassiste is. Hulle haat swart mense en wil hulself weens hierdie rede isoleer.” Dit is die eerste aanval teen Orania en die volkstaat. En vir hierdie aanval is die westerse wêreld baie gevoelig.
Die westerse wêreld het nog altyd nie die gruwels van Hitler nie verwerk nie. Wat dink julle, wat die boodskap is, wat hierdie Afrikaner vir die wêreld oor julle vertel?
Die beskuldigings teen Afrikaners is nie tereg nie. Inteendeel, Afrikaners is die moeite werd. Ons dink dat hulle ’n liefdevolle volk is. Maar die westerse wêreld hoor dit nie. Video’s en verslae soos die van die AWB-man vorm die mening. En die teenstanders van Afrikaners weet dit baie goed. Hul doel is om Afrikaners vir die res van die wêreld sleg te maak.
My vrou en ek is van mening dat die Orania-bestuur hier en daar kunstmatige stappe kan neem om kwaardwillige joernaliste ’n stap voor te wees. Maar dit sal slegs ten dele help. Die belangrikste stap teen die aanval – “Julle is rassiste!” – is om nie rassisties te wees nie. Ons hoop, dat die Orania-bestuur dit weet. En soos hulle nou leiding gee, doen hulle dit goed. Carel Boshoff senior het ’n goeie geestelike riglyn in sy outobiografie (Dit is nou ek) gegee: As ons werklik ’n volkstaat vir Afrikaners wil stig, is dit van wesenlik belang om te bly by die gedagte wat Boshoff in sy boek uiteengesit het. Die gedagte is goed. Hoekom werk Oraniërs vir die stigting van ’n volkstaat? Omdat Afrikaners ook mag lewe en omdat Afrikaners in die huidige politieke situasie van Suid-Afrika geen kans kry om te (oor)lewe. Die enige uitweg vir Afrikaners is die stigting van ’n eie land, deur Afrikaners en vir Afrikaners. ’n Groot meerderheid van die inwoners van die staat moet natuurlik uit Afrikaners bestaan. Dit waarborg die voortbestaan van ’n land vir Afrikaners.
Hierdie konsep, waarvan rassisme geen deel is, is te verdedig ten oorstaan van die wêreld. Ons moet nie ’n volkstaat probeer bou in isolasie van die res van die wêreld en van die res van Suid-Afrika. Die rassistiese volkstaatkonsep is die AWB se idee en dit is bestem te misluk. Dit sal – so is ons van mening – uitloop op die ondergang van die Afrikaners. Laat ons daarteen kies. Ook Afrikaners mag lewe! Die volkstaat kan, as God ons hierin seën, kom, maar by voorkeur moet Oraniërs hierin samewerking met hul swart bure in die res van Suid-Afrika soek.
Nota: Die oorspronklike Nederlandse teks het verskyn op Orania se blogwebwerf. Die Afrikaanse opinieplatform het die artikel vertaal om so die debat oor rassistiese ingesteldhede te bevorder.
Frik, lees asb die artikel. Die skrywers sê Orania is nie rassisties nie. Die skrywers sê hoe Orania kan reageer op beskuldigings van rassisme: Bloot deur nie rassisties te wees nie.
Ek het die boek ook in my besit. Dit was baie interessant om daardie boek te lees. Laat my raai, het jy lid geword van die Orania Beweging en toe die boek gekry? 😉